פרנק בורזייגי

פרנק בורזייגי (באנגלית: Frank Borzage; ), במאי ושחקן איטלקי-אמריקאי, הנודע בזכות הרומנטיקה המיסטית שבסרטיו.

ביוגרפיה 
בורזייגי נולד ב1894 בסולט לייק סיטי, יוטה. הוא היה השני מבין 14 הילדים של המהגר האיטלקי לואיג'י בורזאגה, בזמנו כורה פחם יליד רונצונה  (חבל טרנטינו-אלטו אדיג'ה) ושל אשתו השווייצרית-הגרמנייה מריה ריג (Ruegg) בעבר פועלת בבית חרושת למשי. הוא החל את דרכו בתעשיית הקולנוע ההוליוודית כשחקן סרטי ראינוע. בין השנים 1912–1918 כיכב ביותר מ-110 סרטים, רובם סרטים קצרים שלא נשתמרו. הבולט מבין סרטיו כשחקן היה "Intolerance: Love's Struggle Throughout the Ages", של הבמאי ד. וו. גריפית', אולם הוא הופיע שם רק כניצב.

שנה לאחר שהחל לשחק בסרטים, החל בורזייגי גם לביים סרטים קצרים, ולקראת סוף העשור הוא החל לביים סרטים ארוכים מ-20 דקות.

על סרטו "הרקיע השביעי" משנת 1927 קיבל את פרס האוסקר הראשון על בימויו. סרטים חשובים אחרים שביים הם "מלאך הרחוב" (1928), "כוכב מזל" (1929), "ילדה רעה", שזיכה את בורזייגי פעם נוספת בפרס האוסקר על בימוי, "A Farewell to Arms" - עיבוד ראשון לספרו של ארנסט המינגוויי, שהיה מועמד בפרס האוסקר לסרט הטוב ביותר (1932), "תשוקה" (1936) עם גרי קופר ומרלן דיטריך, "מטען מסתורי" (1940) - בו כיכבו קלארק גייבל וג'ואן קרופורד, ו"מיין הספרדית" - עם מורין או'הרה, שצולם בטכניקולור באולפני RKO, לראשונה מִזה עשור.

תרומתו לתעשיית הקולנוע זכתה להכרה כשבורזייגי קיבל כוכב בשדרת הכוכבים של הוליווד, מספר 6300.

קישורים חיצוניים

 
 

במאי ראינוע
שחקני ראינוע
שחקני קולנוע וטלוויזיה אמריקאים
שחקני קולנוע וטלוויזיה איטלקים
אמריקאים ממוצא איטלקי
אמריקאים ממוצא שווייצרי
זוכי אוסקר: הבימוי הטוב
אישים שהונצחו בשדרת הכוכבים של הוליווד: קולנוע

אמריקאים שנולדו ב-1894
אמריקאים שנפטרו ב-1962